Røde Kors Haugland Rehabiliteringssenter

Parkinsongruppe
2025-11-12 00:00 - 2025-12-03 23:59, 2025-12-03 00:00 - 2025-12-23 23:59, 2026-01-21 00:00 - 2026-02-11 23:59, 2026-02-11 00:00 - 2026-03-04 23:59, 2026-03-25 00:00 - 2026-04-15 23:59, 2026-05-06 00:00 - 2026-05-27 23:59 (Europe/Oslo) | Røde Kors Haugland Rehabiliteringssenter, Hauglandsvegen 308, Flekke, 6968
På Haugland har vi lang erfaring med gruppeopphald for deg som har Parkinsons sjukdom.
Måla for opphaldet er å:

lære meistringsstrategiar for å dosere ut aktivitet, sosial deltaking, og/eller arbeidsdeltaking
gje deg positive opplevingar knytt til å bruke eigen kropp aktivt
starte ein prosess som skal kunne vidareførast ved heimkomst

Gruppeopphalda er ein god arena for å møte andre med same diagnose.
Her får du òg fagleg rettleiing og oppfølging, rundt spørsmål som: Kva trening er smart når du har fått Parkinson? Korleis kan du handtere at kroppen ikkje lenger vil samarbeide? Vi kjem òg inn på kognitiv terapi, som er eit nyttig verktøy for å sjå på korleis du tenkjer om det som skjer med deg og kroppen din.
Les meir om gruppeopphald for deg med Parkinsons sjukdom her.

Tinnitus
2026-01-05 00:00 - 2026-01-28 23:59, 2026-02-25 00:00 - 2026-03-18 23:59, 2026-08-05 00:00 - 2026-08-26 23:59, 2026-09-30 00:00 - 2026-10-21 23:59
Vi har gruppeopphald for deg som er plaga med tinnitus.
I gruppa får du rettleiing i tilpassa fysisk aktivitet og felles undervisning. Du får innføring i kognitiv terapi og innblikk i smarte strategiar for å kunne leve med plagene.
Les meir om tilbodet her.

Kvinnekreftgruppe
2026-02-18 00:00 - 2026-03-11 23:59, 2026-06-10 00:00 - 2026-07-01 23:59, 2026-09-16 00:00 - 2026-10-07 23:59
Vi har gruppeopphald til kvinner som har eller har hatt kreft.
Etter at kreftbehandlinga er over, dukkar det ofte opp nye spørsmål: Korleis er det å leve med ein kropp som har gjennomgått kreftbehandling? Kva er hensiktsmessig no, og korleis bør du legge opp kvardagen?
Her får du treffe andre kvinner som veit kva du snakkar om, samtidig som du får fagleg rettleiing og oppfølging.
Målet med gruppa er å hjelpe deg til å komme tilbake til eit aktivt liv med fysisk, sosial og eventuelt arbeidsmessig deltaking. Du vil bli fulgt opp av eit dyktig tverrfagleg team som fokuserer på både fysisk og psykisk helse.
Vi legg vekt på å lære meistringsstrategiar gjennom tilpassa fysisk aktivitet, undervisning og samtaler basert på kognitiv og metakognitiv terapi.

Gruppe for vestibulær sjukdom
2026-02-25 00:00 - 2026-03-18 23:59
Vi tilbyr gruppeopphald for vaksne med vestibulære sjukdommar og Ménières sjukdom.
På eit gruppeopphald kan du lære mykje av å møte andre i same situasjon.
Du får innføring i kognitiv terapi og innblikk i meistringsstrategiar for å kunne leve med plagene, samt rettleiing i tilpassa fysisk aktivitet og felles undervisning.

Multippel sklerose-gruppe
2026-04-15 00:00 - 2026-05-06 23:59, 2026-05-27 00:00 - 2026-06-17 23:59, 2026-07-29 00:00 - 2026-08-19 23:59, 2026-11-04 00:00 - 2026-11-25 23:59
Vi tilbyr gruppeopphald for personar med multippel sklerose (MS), som har behov for å opprettehalde eller betre funksjonsnivået sitt.
Måla med opphaldet er å:

lære meistringsstrategiar for å dosere aktivitet og sosial deltaking, og/eller arbeidsdeltaking
gje deg positive opplevingar knytt til det å bruke eigen kropp aktivt
starte ein prosess som skal kunne vidareførast ved heimkomst

Her er tilrettelagte fasilitetar med to basseng og treningssalar, treningsfasilitetar ute og fine turløyper.
Du får fagleg oppfølging i tilpassa fysisk aktivitet og innføring i kognitiv terapi, som er eit nyttig verktøy for å handsame utfordringar.
I gruppa møter du andre med liknande erfaringar, noko som er viktig for mange.

Gruppeopphald for unge vaksne
2026-04-29 00:00 - 2026-05-20 23:59, 2026-05-27 00:00 - 2026-06-17 23:59, 2026-09-30 00:00 - 2026-10-21 23:59, 2026-10-21 00:00 - 2026-11-11 23:59
Vi tilbyr gruppeopphald for unge vaksne frå 18-30 år. Under re-/habiliteringsopphaldet jobbar vi for å:

ta eit steg mot eit meir aktivt og deltakande liv
legge til rette for meistring og at deltakarane kan utnytte potensialet sitt
førebygge seineffekter etter alvorleg sjukdom

Tilbodet er for unge vaksne med erverva eller medfødt funksjonsnedsetting. Det kan vere unge vaksne som har ei fysisk funskjonsnedsetting og/eller har vore gjennom alvorleg sjukdom. Les korleis du søker her.
Merk: Vi har rullerande opptak. Søk så raskt som mogleg, og seinast to månader før opphaldet.

Gruppe for vestibulær sjukdom
2026-05-06 00:00 - 2026-05-27 23:59
Vi tilbyr gruppeopphald for vaksne med vestibulære sjukdommar.
På eit gruppeopphald kan du lære mykje av å møte andre i same situasjon.
Du får innføring i kognitiv terapi og innblikk i meistringsstrategiar for å kunne leve med plagene, samt rettleiing i tilpassa fysisk aktivitet og felles undervisning.

Narkolepsigruppe
2026-08-12 00:00 - 2026-09-02 23:59, 2026-09-23 00:00 - 2026-10-14 23:59
Vi har tilbod om tre vekers døgnopphald for vaksne med narkolepsi. Opphaldet er eit gruppebasert tilbod der du vil møte andre personar med same diagnose.
Saman med deg har vi fokus på dine ressursar og legg til rette for meistringopplevingar i eit trygt og motiverande miljø.
Målet med opphaldet er å lære strategiar for å dosere ut aktivitet på ein god måte, herunder sosial deltaking og/eller deltaking på skule, utdanning eller i arbeid.

Gruppeopphald: Sjeldne beinsjukdommar
2026-08-19 00:00 - 2026-09-02 23:59
Vi har gruppeopphald for vaksne med ein sjeldan beinsjukdom.
Som deltakar får du møte andre i same situasjon, på same tid som du får fagleg oppfølging av tverrfagleg stab ved rehabiliteringssenteret.

Parkinsongruppe
2026-09-02 00:00 - 2026-09-23 23:59, 2026-10-14 00:00 - 2026-11-04 23:59

Cerebral parese-gruppe
2026-09-23 00:00 - 2026-10-14 23:59
Gruppetilbod for deg som har Cerebral parese (CP), der målet er å fremje aktivitet og deltaking i eige liv.
Tilbodet passar for deg som har behov for å betre eller oppretthalde mest mogleg av funksjonsnivået ditt. Vi legg til rette for tilpassa fysisk aktivitet, arbeid med meistringsstrategiar og å gje meistringsopplevingar. Senteret har tilrettelagte fasilitetar med mellom anna to basseng, gymsal, klatrevegg og treningssalar, samt treningsfasilitetar ute og fine turløyper.
Vi ser at likemannshjelpa, der ein møter andre i same situasjon, også er av stor verdi ved eit gruppeopphald.
Les meir om tilbodet her.

Barn 6–17 år
2026-10-07 00:00 - 2026-10-21 23:59
Vi har gruppeopphald for barn og ungdom frå 6-17 år som har ei fysisk funksjonsnedsetting og/eller har vore gjennom alvorleg sjukdom. Vi prøver å tilpasse gruppene utifrå alder og problemstilling.
Sjå ofte stilte spørsmål for meir informasjon om tilbodet.
Les og om fasilitetar og aktivitet, og dei ulike fritidstilboda under opphaldet.
